Tehotenstvo Moniky Beňovej je pre mnohých ľudí veľkým prekvapením. Minimálne pre jej vyšší vek, v ktorom môže byť gravidita pomerne riziková. Známa smeráčka si však všetky možné nástrahy dobre uvedomuje a preto absolvovala aj sériu potrebných vyšetrení. Vďaka ním pozná už aj pohlavie bábätka. "Bude to dcéra, meno si zatiaľ nechávame pre seba,"prezradila nám.
Hoci by sa zdalo, že pandémia koronakrízy jej mohla priebeh tehotenstva sťažiť, opak je pravdou. Najviac si pochvaľovala uzavretie hraníc. "Bola som v treťom mesiaci, takže som nemusela cestovať do Bruselu, stresovať sa na letisku, ani chodiť medzi ľudí. Možno aj preto som zvládla celé obdobie absolútne bez problémov."